Rikunarita-ORG/Wikinium huggingface dataset:
# ระบบอาวุธป้องกันตนเองระยะประชิด

Phalanx CIWS ของสหรัฐ
Kashtan CIWS ของโซเวียต/รัสเซีย
**ระบบอาวุธป้องกันตนเองระยะประชิด** (อังกฤษ: *close-in weapon system*) หรือย่อเป็น **CIWS** (ซีวิซ) เป็นระบบอาวุธป้องกันภัยเฉพาะจุด สำหรับตรวจจับและทำลายอากาศยานหรือมิสไซล์ของข้าศึกที่ฝ่าแนวป้องกันรอบนอกเข้ามาได้แล้ว และกำลังเคลื่อนเข้าใกล้ตนเองในระยะประชิด ซีวิซมีระยะยิงทำลายไม่เกินห้ากิโลเมตร เป็นระบบที่นิยมติดตั้งบนเรือรบ เรือรบขนาดใหญ่สมัยใหม่แทบทุกลำติดตั้งซีวิซ ในบางกรณีก็มีการติดตั้งซีวิซเพื่อป้องกันฐานทัพเช่นกัน

ซีวิซแบ่งเป็นสองประเภท ประเภทแรกคือระบบปืนใหญ่โรตารีหลายลำกล้องซึ่งมีอัตรายิงสูงมาก พร้อมเรดาร์และคอมพิวเตอร์ในตัว ติดตั้งบนป้อมปืนหมุนได้ สำหรับทำลายมิสไซส์และอากาศยานข้าศึก ประเภทสองคือระบบมิสไซส์นำวิถีด้วยอินฟาเรดหรือเรดาร์ สำหรับทำลายอากาศยานข้าศึก

## รายชื่อระบบซีวิซ

รายชื่อระบบซิวิซ - จำนวนลำกล้อง x ขนาดลำกล้อง

* AK-630, 630M, 306, 630M1-2, และ 630M2 - 30×165mm
* Aselsan GOKDENIZ and GOKDENIZ ER - 35×228mm
* DARDO และ Fast Forty - 40×365mmR
* Denel 35mm Dual Purpose Gun - 35×228mm
* Goalkeeper CIWS - 30×173mm
* Kashtan CIWS และ M variant - 30×165mm
* Mauser BK-27 - 27×145mm
* Rheinmetall Oerlikon Millennium Gun - 35×228mm
* Phalanx CIWS Block 0, 1, 1A, และ 1B - 20×102mm
* Type 730 และ Type 1130 CIWS - 30×165mm
* Pantsir-M - 30×165mm

## อ้างอิง
# พลทหาร

**พลทหาร** (ย่อว่า พลฯ) หมายถึง ทหารเกณฑ์ หรือทหารกองเกิน ซึ่งถูกบังคับให้ต้องเป็นทหารตามพระราชบัญญัติว่าด้วยรับราชการทหาร พ.ศ.2497 โดยจะเป็นทหารกองประจำการที่ชั้นยศต่ำที่สุดในกองทัพ มีหน้าที่รับคำสั่งจากผู้บังคับบัญชาแล้วปฏิบัติภารกิจให้สำเร็จ และเมื่อบุคคลใดที่ได้รับราชการเป็นทหารเกณฑ์ ก็จะมีตำแหน่งเป็นพลทหารในทันที

## ประเภท

* พลทหารประจำการ หมายถึง ผู้ที่บรรจุเข้ารับราชการในตำแหน่งพลอาสาสมัครเป็นข้าราชการ แต่ไม่มียศ เช่น พลสารวัตร, พลอาสาสมัคร, พลปืนเล็ก
* พลทหารกองประจำการ หมายถึง ทหารเกณฑ์ หรือทหารที่สมัครเข้ากองประจำการเพราะกฎหมายบังคับให้ต้องเป็นทหาร

## ดูเพิ่ม

* ยศทหารและตำรวจไทย

## แหล่งที่มา

หน่วยทหารมหาดเล็กราชวัลลภรักษาพระองค์ฯ เก็บถาวร 2018-03-16 ที่ เวย์แบ็กแมชชีน
พลนำสาร
พลอาสาสมัคร
พลสารวัต เก็บถาวร 2017-10-10 ที่ เวย์แบ็กแมชชีน
# ไฮมาร์ส

|  M142 HIMARS  |
| --- |
| M142 HIMARS กำลังยิงจรวดนำวิถี |
| ชนิด | * เครื่องยิงจรวดหลายลำกล้อง
* ขีปนาวุธทางยุทธวิธี
 |
| ชาติกำเนิด |  สหรัฐ |
| บทบาท |
| ประจำการ | 2005–ปัจจุบัน |
| ประวัติการผลิต |
| ผู้ผลิต | ล็อกฮีด มาร์ติน |
| ราคาต่อหน่วย | **ราคาในประเทศ** $4.9 ล้านต่อหนึ่งแท่นยิง (2024), $168,000 ต่อหนึ่งลูกจรวด M31 GMLRS (2023) **ราคาส่งออก:** $19–20 ล้านต่อหนึ่งแท่นยิงและรถบรรทุก (2022); $434,000 ต่อหนึ่งลูกจรวด M31ER GMLRS (2022) |
| จำนวนที่ผลิต | >600 |
| ข้อมูลจำเพาะ |
| มวล | 16,250 kg |
| ลูกเรือ | 3 นาย |
|

---

 |
| อาวุธหลัก | * 6 × MLRS หรือ
* 2 x PrSM หรือ
* 1 × MGM-140 ATACMS
 |
| พิสัยปฏิบัติการ | 480 กิโลเมตร |
| ความแม่นยำ | สูงมาก (คลาดเคลื่อนไม่เกิน 1m ที่ระยะยิง 300km) |

**ไฮมาร์ส** (HIMARS) หรือชื่อเต็มคือ **ระบบจรวดปืนใหญ่คล่องตัวสูง M142** (M142 High Mobility Artillery Rocket System) เป็นเครื่องยิงจรวดหลายลำกล้องซึ่งพัฒนาขึ้นในปลายทศวรรษที่ 1990 เพื่อใช้งานในกองทัพบกสหรัฐ นอกจากเป็นเครื่องยิงจรวด ไฮมาร์สยังสามารถใช้งานในบทบาทปืนใหญ่อัตตาจรได้อีกด้วย

ไฮมาร์สถูกติดตั้งบนกลุ่มรถบรรทุกทางยุทธวิธีขนาดห้าตันตามมาตรฐานของสหรัฐ ทำให้สามารถมีความคล่องตัวสูงทั้งทางถนนและทางลูกรัง ไฮมาร์สยังสามารถถูกขนส่งได้ด้วยเครื่องบินลำเลียงทางทหาร เช่น C-130 Hercules, C-17 Globemaster III และ C-5 Galaxy ทำให้สามารถส่งกำลังเข้าพื้นที่ปฏิบัติการในเวลาอันสั้น และเคลื่อนย้ายได้ทันทีหลังการยิง ลดความเสี่ยงจากการถูกโจมตีตอบโต้

ไฮมาร์สขณะโหลดเข้าเครื่องบิน C-130
ไฮมาร์สมีแท่นยิงจรวดหนึ่งแท่น สามารถบรรจุจรวด GMLRS จำนวน 6 ลูก หรือจรวด ATACMS จำนวน 1 ลูกขึ้นอยู่กับภารกิจ โดยจรวด GMLRS มีระยะยิงประมาณ 70–85 กิโลเมตร ขณะที่จรวด ATACMS มีระยะยิงไกลถึง 300 กิโลเมตร (และรุ่นใหม่อาจถึง 500 กิโลเมตร) จรวดถูกนำวิถีด้วย GPS และ Inertial Navigation ทำให้ไฮมาร์สกลายเป็นอาวุธที่สามารถทำลายเป้าหมายสำคัญ

ไฮมาร์สเคยถูกใช้งานจริงในสงครามหลายครั้ง ได้แก่ สงครามอิรัก (2005–2011), สงครามในอัฟกานิสถาน (2007–2021), สงครามกลางเมืองซีเรีย (2016–2018) และสงครามรัสเซีย-ยูเครน (2022-ปัจจุบัน)

## ผู้ใช้งาน

* ออสเตรเลีย มีจำนวน 8 ระบบ (จากคำสั่งซื้อรวม 42 ระบบ) สหรัฐขายให้อีก 48 ระบบ
* เอสโตเนีย มีจำนวน 6 ระบบ
* จอร์แดน มีจำนวน 12 ระบบ
* โปแลนด์ มีจำนวน 20 ระบบ
* โรมาเนีย มีจำนวน 54 ระบบ
* สิงคโปร์ มีจำนวน 24 ระบบ
* ไต้หวัน มีจำนวน 29 ระบบ และมีแผนที่จะซื้อ 100 คันอีก
* ยูเครน มีจำนวน 36 ระบบ (เดิมมี 40 ระบบ) ถูกทำลาย 4
* สหรัฐอาหรับเอมิเรตส์ มีจำนวน 32 ระบบ
* สหรัฐ มีจำนวน 368 ระบบ (มกราคม 2025)

## อ้างอิง
# ผู้บัญชาการยุทธอวกาศสหรัฐ

| ผู้บัญชาการยุทธอวกาศ |
| --- |
| ธงผู้บัญชาการยุทธอวกาศ |
| **ผู้ดำรงตำแหน่งคนปัจจุบัน พลเอก บี. แชนช์ ซัลทซ์แมน** ตั้งแต่ 2 พฤศจิกายน 2022 |
| กองทัพอวกาศสหรัฐ |
| สมาชิกของ | คณะเสนาธิการร่วม |
| รายงานต่อ | รมว.ทบวงทหารอากาศ |
| ผู้แต่งตั้ง | ประธานาธิบดีโดยคำแนะนำและความยินยอมของวุฒิสภา |
| วาระ | สี่ปี |
| สถาปนา | 20 ธันวาคม 2019 |
| คนแรก | จอห์น ดับเบิลยู. เรย์มอนด์ |

**ผู้บัญชาการยุทธอวกาศ** (อังกฤษ: *Chief of Space Operations*) เป็นตำแหน่งตามกฎหมายของกองทัพอวกาศสหรัฐ และเป็นตำแหน่งระดับสูงสุดของนายทหารในกองทัพอวกาศสหรัฐ ทำหน้าที่เป็นผู้แทนกองทัพอวกาศในที่ประชุมคณะเสนาธิการร่วม เป็นหัวหน้าที่ปรึกษาฝ่ายทหารของรัฐมนตรีว่าการทบวงทหารอากาศ และเป็นที่ปรึกษาฝ่ายทหารของสภาความมั่นคงแห่งชาติ ของรัฐมนตรีว่าการกระทรวงกลาโหม และของประธานาธิบดี

ผู้บัญชาการยุทธอวกาศจะได้รับการแต่งตั้งโดยประธานาธิบดี โดยคำแนะนำและความยินยอมของวุฒิสภา มีวาระการดำรงตำแหน่งสี่ปีในยามปกติ ดำรงตำแหน่งได้ติดต่อกันสองวาระเฉพาะยามศึกสงครามและสถานการณ์ฉุกเฉินที่ประกาศโดยรัฐสภาสหรัฐ ผู้บัญชาการยุทธอวกาศมียศทหารเป็นพลเอก

ผู้บัญชาการยุทธอวกาศมีที่ทำงานอยู่ในอาคารเดอะเพนตากอน ไม่มีกองบัญชาการเป็นของตนเอง ไม่มีอำนาจบังคับบัญชากองทัพอวกาศ จึงมิอาจเรียกว่าผู้บัญชาการทหารอวกาศ กฎหมายสหรัฐว่าด้วยสายบังคับบัญชา บัญญัติให้การควบคุมบังคับบัญชาทหารสหรัฐทุกเหล่าทัพเป็นอำนาจของประธานาธิบดีและรัฐมนตรีว่าการกระทรวงกลาโหม ซึ่งจะมอบคำสั่งโดยตรงให้แก่หน่วยบัญชาการรบรวม

## อ้างอิง
# ชตัฟเฟิล (หน่วย)

**ชตัฟเฟิล** (เยอรมัน: *Staffel*, ออกเสียง: [ˈʃtafl̩]; มาจากคำภาษาเจอร์แมนิกดั้งเดิมว่า \**stapul* 'เสาหลัก') เป็นหน่วยทางหทารในกลุ่มกองทัพที่พูดภาษาเยอรมัน

## หน่วยปฏิบัติการ

ภายในกองทัพอากาศเยอรมัน (*Deutsche Luftwaffe*) *ชตัฟเฟิล* เป็นหน่วยบินที่เล็กที่สุดในการปฏิบัติการทางอากาศได้ด้วยตัวเอง

สัญลักษณ์แผนที่เนโทสำหรับ *ชตัฟเฟิล* คือ:

## หน่วยรอง

จากมาตรฐานกำหนดของเนโทระบุว่า *ชตัฟเฟิล* เป็นระดับการบัญชาการที่ไม่เหมือนใครของเยอรมนี ภายในกองทัพบกเยอรมัน (*Heer*) *ชตัฟเฟิล* เป็นหน่วยที่เล็กกว่ากองร้อย แต่มีขนาดใหญ่กว่าหมวด เช่น *Fahrzeugstaffel* (หมู่ยานยนต์), *Instandsetzungsstaffel* (หมู่ซ่อมบำรุง)

สัญลักษณ์แผนที่เนโทสำหรับ *ชตัฟเฟิล* คือ:

## *ชตัฟเฟิล* ของ *ลุฟท์วัฟเฟอ* ในสงครามโลกครั้งที่สอง

หน่วย *ชตัฟเฟิล* ของ *Luftwaffe* ประกอบไปด้วยอากาศยาน 9-12 ลำ โดย *Gruppe* ประกอบไปด้วย *ชตัฟเฟิลน์* 3-4 หน่วย ในขณะที่ *ชตัฟเฟิล* สามารถแบ่งออกเป็นหน่วย *Schwärme* (เอกพจน์: *Schwarm*) ได้ 3 หน่วย ประกอบด้วยอากาศยาน 4-6 ลำ

## อ้างอิง
# ข่าวกรองทางสัญญาณ

**ข่าวกรองทางสัญญาณ** (อังกฤษ: signals intelligence) หรือย่อเป็น **SIGINT** คือกระบวนการรวบรวม วิเคราะห์ และตีความข้อมูลข่าวกรองที่ได้จากการดักรับสัญญาณ ไม่ว่าจะเป็นการสื่อสารระหว่างบุคคล หรือสัญญาณที่ปล่อยออกมาจากอุปกรณ์อิเล็กทรอนิกส์ต่างๆ ในมิติของความมั่นคงสมัยใหม่ การข่าวกรองทางสัญญาณถือเป็นหัวใจสำคัญที่ช่วยให้ผู้ตัดสินใจระดับนโยบายและผู้บังคับบัญชาทางทหาร สามารถมองเห็นภาพสถานการณ์ที่เกิดขึ้นจริงได้ล่วงหน้า ท่ามกลางการไหลของข้อมูลมหาศาลในอากาศและสายเคเบิลใต้สมุทร

ประวัติศาสตร์เคยพิสูจน์แล้วว่าข่าวกรองทางสัญญาณสามารถเปลี่ยนผลแพ้ชนะในสงคราม ตัวอย่างที่โดดเด่นที่สุดคือปฏิบัติการของกลุ่มนักถอดรหัสที่นำโดย แอลัน ทัวริง ในช่วงสงครามโลกครั้งที่สอง ซึ่งสามารถถอดรหัสการสื่อสารด้วยเครื่องเอนิกมาของกองทัพเยอรมันได้สำเร็จ ช่วยปกป้องเส้นทางส่งกำลังบำรุงในมหาสมุทรแอตแลนติก และช่วยให้ฝ่ายสัมพันธมิตรล่วงรู้แผนการรบของข้าศึกอย่างละเอียดจนนำไปสู่ชัยชนะ

อย่างไรก็ตาม การข่าวกรองทางสัญญาณก็นำมาซึ่งข้อถกเถียงทางจริยธรรม เมื่อรัฐมีขีดความสามารถในการสอดแนมสัญญาณได้เกือบทุกประเภท ย่อมส่งผลกระทบต่อสิทธิในความเป็นส่วนตัวของพลเมือง การดำเนินภารกิจข่าวกรองทางสัญญาณในหลายประเทศจึงต้องมีกฎหมายรองรับและมีกลไกตรวจสอบที่เข้มงวด เพื่อให้มั่นใจว่าเครื่องมือนี้จะถูกใช้เพื่อความปลอดภัยส่วนรวมมากกว่าการละเมิดสิทธิเสรีภาพ

## คำนิยาม

กระทรวงกลาโหมสหรัฐให้คำนิยามของ "ข่าวกรองทางสัญญาณ" ไว้ว่าหมายถึง

1. ข่าวกรองประเภทหนึ่งซึ่งประกอบด้วย ข่าวกรองทางการสื่อสาร (COMINT) ข่าวกรองทางอิเล็กทรอนิกส์ (ELINT) และข่าวกรองเครื่องมือทางสัญญาณของต่างชาติ (FISINT) ไม่ว่าจะส่งด้วยวิธีการใดก็ตาม ทั้งในแบบแยกส่วนหรือรวมกัน
2. ข่าวกรองที่ได้มาจากสัญญาณการสื่อสาร สัญญาณทางอิเล็กทรอนิกส์ และเครื่องมือทางสัญญาณของต่างชาติ

## ประเภท

ข่าวกรองทางสัญญาณมักถูกแบ่งออกเป็น 2 ประเภทตามแหล่งที่มาของสัญญาณ:

* **ข่าวกรองทางการสื่อสาร** (communications intelligence) ตัวย่อ **COMINT**
	+ คือข่าวกรองที่ได้จากการดักรับการสื่อสารระหว่าง "มนุษย์กับมนุษย์" หรือ "มนุษย์กับอุปกรณ์" เช่น การดักฟังโทรศัพท์ การสกัดกั้นอีเมล ข้อความแชท หรือการสื่อสารทางวิทยุ เพื่อพยายามถอดความหมายของสารที่ส่งถึงกัน
* **ข่าวกรองทางอิเล็กทรอนิกส์** (electronic intelligence) ตัวย่อ **ELINT**
	+ คือข่าวกรองที่ได้จากสัญญาณอิเล็กทรอนิกส์ที่ไม่ใช่การสื่อสาร เช่น สัญญาณเรดาร์ ระบบเตือนภัย หรือระบบนำวิถี ซึ่งช่วยให้ฝ่ายเราทราบถึงตำแหน่งพิกัด ขีดความสามารถ และเทคโนโลยีของอาวุธของข้าศึก

## อ้างอิง
# รัฐของประเทศสวิตเซอร์แลนด์

**สมาพันธรัฐสวิส**ประกอบด้วย 26 รัฐ (เยอรมัน: *Kanton* หรือ ฝรั่งเศส: *Canton*) ซึ่งในระหว่างคริสต์ศตวรรษที่ 13 ถึง 18 ต่างเคยเป็นรัฐเอกราช มีเขตแดน, กองทัพ และสกุลเงินเป็นของตนเอง จนกระทั่งมีการสถาปนาสมาพันธรัฐสวิสขึ้นในค.ศ. 1848 เมื่อแรกสถาปนาประเทศประกอบด้วย 25 รัฐ แต่มีการแยกบางส่วนของรัฐแบร์นออกมาจัดตั้งเป็นรัฐฌูราในค.ศ. 1979

รัฐส่วนใหญ่ในประเทศสวิตเซอร์แลนด์ใช้ภาษาเยอรมันเป็นภาษาทางการ แต่ก็จะมีบางรัฐในภูมิภาครอม็องดีซึ่งประชากรส่วนมากใช้ภาษาฝรั่งเศส และในรัฐตีชีโนประชากรส่วนมากใช้ภาษาอิตาลี

## รายชื่อรัฐสวิส

| ตราอาร์ม | รหัส | รัฐ | เมืองหลวง | ประชากร | พื้นที่ (กม2*)*  | ความหนาแน่น (*ต่อ กม2*) | จำนวนเทศบาล | ภาษาทางการ |
| --- | --- | --- | --- | --- | --- | --- | --- | --- |
|  | ZH | ซือริช (*Zürich*) | ซือริช | 1,553,423 | 1,729 | 701 | 168 | เยอรมัน |
|  | BE | แบร์น (*Bern*) | แบร์น | 1,043,132 | 5,960 | 158 | 352 | เยอรมัน, ฝรั่งเศส |
|  | LU | ลูเซิร์น (*Luzern*) | ลูเซิร์น | 416,347 | 1,494 | 233 | 83 | เยอรมัน |
|  | UR | อูรี (*Uri*) | อัลท์ดอร์ฟ | 36,819 | 1,077 | 33 | 20 | เยอรมัน |
|  | SZ | ชวีทซ์ (*Schwyz*) | ชวีทซ์ | 162,157 | 908 | 143 | 30 | เยอรมัน |
|  | OW | อ็อพวัลเดิน (*Obwalden*) | ซาร์เนิน | 38,108 | 491 | 66 | 7 | เยอรมัน |
|  | NW | นิดวัลเดิน (*Nidwalden*) | ชตันส์ | 43,520 | 276 | 138 | 11 | เยอรมัน |
|  | GL | กลารุส (*Glarus*) | กลารุส | 40,851 | 685 | 51 | 3 | เยอรมัน |
|  | ZG | ซูค (*Zug*) | ซูค | 128,794 | 239 | 416 | 11 | เยอรมัน |
|  | FR | ฟรีบูร์ (*Fribourg*) | ฟรีบูร์ | 325,496 | 1,671 | 141 | 150 | ฝรั่งเศส, เยอรมัน |
|  | SO | โซโลทวร์น (*Solothurn*) | โซโลทวร์น | 277,462 | 790 | 308 | 109 | เยอรมัน |
|  | BS | บาเซิล-ชตัดท์ (*Basel-Stadt*) | บาเซิล | 201,156 | 37 | 5,072 | 3 | เยอรมัน |
|  | BL | บาเซิล-ลันท์ชัฟท์ (*Basel-Landschaft*) | ลีสทาล | 292,955 | 518 | 502 | 86 | เยอรมัน |
|  | SH | ชัฟเฮาเซิน (*Schaffhausen*) | ชัฟเฮาเซิน | 83,107 | 298 | 246 | 26 | เยอรมัน |
|  | AR | อัพเพินท์เซ็ลเอาเซอร์โรเดิน (*Appenzell Ausserrhoden*) | เฮริเซา | 55,309 | 243 | 220 | 20 | เยอรมัน |
|  | AI | อัพเพินท์เซลล์อินเนอร์โรเดิน (*Appenzell Innerrhoden*) | อัพเพินท์เซลล์ | 16,293 | 172 | 87 | 6 | เยอรมัน |
|  | SG | ซังคท์กัลเลิน (*St. Gallen*) | ซังคท์กัลเลิน | 514,504 | 2,031 | 222 | 77 | เยอรมัน |
|  | GR | เกราบึนเดิน (*Graubünden*) | คูร์ | 200,096 | 7,105 | 26 | 114 | เยอรมัน, รูมันช์, อิตาลี |
|  | AG | อาร์เกา (*Aargau*) | อาร์เกา | 694,072 | 1,404 | 388 | 213 | เยอรมัน |
|  | TG | ทัวร์เกา (*Thurgau*) | เฟราเอินเฟ็ลท์ | 282,909 | 992 | 229 | 80 | เยอรมัน |
|  | TI | ตีชีโน (*Ticino*) | เบลลินโซนา | 350,986 | 2,812 | 110 | 130 | อิตาลี |
|  | VD | โว (*Vaud*) | โลซาน | 814,762 | 3,212 | 188 | 318 | ฝรั่งเศส |
|  | VS | วาเล (*Valais*) | ซียง | 348,503 | 5,224 | 53 | 134 | ฝรั่งเศส, เยอรมัน |
|  | NE | เนอชาแตล (*Neuchâtel*) | เนอชาแตล | 175,894 | 802 | 206 | 36 | ฝรั่งเศส |
|  | GE | เจนีวา (*Geneva*) | เจนีวา | 506,343 | 282 | 1,442 | 45 | ฝรั่งเศส |
|  | JU | ฌูรา (*Jura*) | เดอเลมง | 73,709 | 839 | 82 | 57 | ฝรั่งเศส |
|  | CH | ประเทศสวิตเซอร์แลนด์ | แบร์น | 8,670,300 | 41,291 | 174 | 2,289 | เยอรมัน, ฝรั่งเศส, อิตาลี, รูมันช์ |

## อ้างอิง
# กระสุนสังหารพลิกโลก

| กระสุนสังหารพลิกโลก |
| --- |
| โปสเตอร์เปิดตัวภาพยนตร์ |
| กำกับ | ฌ็อง-ฌัก อองโนด์ |
| เขียนบท | ฌ็อง-ฌัก อองโนด์ อาแล็ง กอดาร์ |
| สร้างจาก | *เอเนมีแอตดิเกตส์: เดอะแบตเทิลฟอร์สตาลินกราด* โดย วิลเลียม เครก |
| อำนวยการสร้าง | ฌ็อง-ฌัก อองโนด์ |
| นักแสดงนำ | * โจเซฟ ไฟนส์
* จู๊ด ลอว์
* เรเชล ไวสซ์
* บ็อบ ฮอสกินส์
* เอ็ด แฮร์ริส
 |
| กำกับภาพ | รอแบร์ ไฟรส์ |
| ตัดต่อ | โนเอเล บัวส์ซง ฮัมฟรีย์ ดิกซัน |
| ดนตรีประกอบ | เจมส์ ฮอร์เนอร์ |
| บริษัทผู้สร้าง | แมนดะเลย์พิกเจอส์ เรอเปราจ์ฟิมส์ |
| ผู้จัดจำหน่าย | พาราเมาต์พิกเจอส์ (สหรัฐ) ปาเตดิสทริบิวชัน (ฝรั่งเศส) ค็อนสตันทีนฟิล์ม (เยอรมนี) |
| วันฉาย | * 16 มีนาคม ค.ศ. 2001 (2001-03-16)
 |
| ความยาว | 128 นาที |
| ประเทศ | สหรัฐ สหราชอาณาจักร ฝรั่งเศส เยอรมนี ไอร์แลนด์ |
| ภาษา | อังกฤษ เยอรมัน รัสเซีย |
| ทุนสร้าง | 68 ล้านดอลลาร์ |
| ทำเงิน | 97 ล้านดอลลาร์ |

กระสุนสังหารพลิกโลก (อังกฤษ: *Enemy at the Gates*; ฝรั่งเศส: *L'Ennemi aux portes*) เป็นภาพยนตร์สงครามซึ่งจัดฉายเมื่อ ค.ศ. 2001 ที่กำกับ, ร่วมเขียนบท และอำนวยการสร้างโดยฌ็อง-ฌัก อองโนด์ โดยอิงจากหนังสือสารคดีชื่อ*เอเนมีแอตดิเกตส์: เดอะแบตเทิลฟอร์สตาลินกราด* เมื่อ ค.ศ. 1973 ของวิลเลียม เครก ซึ่งอธิบายเหตุการณ์รอบ ๆ ยุทธการที่สตาลินกราดในช่วงฤดูหนาว ค.ศ. 1942–1943 บทภาพยนตร์นี้เขียนโดยอองโนด์ และอาแล็ง กอดาร์ ตัวละครหลักของภาพยนตร์เรื่องนี้เป็นพลซุ่มยิงที่ชื่อวาซีลี ไซเซฟ ซึ่งเป็นวีรชนแห่งสหภาพโซเวียตในช่วงสงครามโลกครั้งที่สอง รวมถึงการดวลของพลซุ่มยิงระหว่างไซเซฟ และผู้อำนวยการโรงเรียนพลซุ่มยิงของ*แวร์มัคท์* พันตรี แอร์วีน เคอนิก

นักแสดงประกอบไปด้วยจู๊ด ลอว์ ที่รับบทเป็นไซเซฟ, เรเชล ไวสซ์ รับบทเป็นทาเนีย เชอร์โนวา และเอ็ด แฮร์ริส รับบทเป็นเคอนิก ร่วมกับโจเซฟ ไฟนส์, บ็อบ ฮอสกินส์, รอน เพิร์ลแมน, เอฟา มัทเทส, เกเบรียล มาร์แชลล์ ทอมสัน และมัททีอัส ฮาบิช

## อ้างอิง

## แหล่งข้อมูลอื่น

* *กระสุนสังหารพลิกโลก* ที่อินเทอร์เน็ตมูวีเดตาเบส
* แม่แบบ:BFI
* *กระสุนสังหารพลิกโลก* ที่ออลมูวี
* *กระสุนสังหารพลิกโลก* ที่รอตเทนโทเมโทส์
* *กระสุนสังหารพลิกโลก* ที่เมทาคริติก
* *กระสุนสังหารพลิกโลก* ที่บ็อกซ์ออฟฟิศโมโจ
* *Enemy at the Gates* Reviewed by David R. Stone, History Department, Kansas State University, published by H-War (June, 2002)
# อะบู ตะห์ซีน อัศศอลฮี

**อะบู ตะห์ซีน อัศศอลฮี** (อาหรับ: أبو تحسين الصالحي; ค.ศ. 1953 – 29 กันยายน ค.ศ. 2017) เป็นทหารผ่านศึกพลซุ่มยิงชาวอิรัก ซึ่งเป็นอาสาสมัครในกองกำลังระดมจากประชาชนของอิรัก เขาสร้างชื่อเสียงจากการสังหารสมาชิกไอเอสไอแอลกว่า 350 คนในช่วงสงครามกลางเมืองอิรัก โดยได้รับสมญานามว่า "ชีคแห่งพลซุ่มยิง" และ "นัยน์ตาเหยี่ยว"

ก่อนสงครามกลางเมืองอิรัก อัศศอลฮีได้เข้าร่วมในสงครามยมคิปปูร์, สงครามอิรัก–อิหร่าน, การบุกครองคูเวต, สงครามอ่าว รวมทั้งการบุกครองอิรัก ค.ศ. 2003 ตามที่อัศศอลฮีปฏิบัติหน้าที่ในสงครามยมคิปปูร์ เขาเป็นส่วนหนึ่งของกองพลอิรักที่ต่อสู้ในโกแลนไฮทส์ ประมาณเดือนพฤษภาคม ค.ศ. 2015 อัศศอลฮีได้เข้าร่วมกองกำลังระดมจากประชาชนและเข้าประจำการในเทือกเขามาคูล ประเทศอิรักตอนเหนือ ด้วยอาวุธปืนไรเฟิลสไตเออร์ อัศศอลฮีเริ่มต่อสู้กับไอเอสไอแอลในญูร์ฟ อันนาเซอร์ (ชื่อก่อนหน้านี้คือญูร์ฟ อัศศะคาร์) และได้เรียนรู้ทักษะการซุ่มยิงจากกองทัพรัสเซีย

## ชีวิตช่วงต้น

**อะลี ญิยัด โอบะอิด อัศศอลฮี** (อาหรับ: علي جياد عبيد الصالحي) เป็นที่รู้จักจากชื่อในสงครามคือ **นัยน์ตาเหยี่ยว** หรือชื่อตามผู้บังเกิดเกล้าคือ **อะบู ตะห์ซีน** (อาหรับ: أبو تحسين) เกิดเมื่อปี ค.ศ. 1953 โดยมีลูกสิบเอ็ดคน เป็นเด็กหญิงห้าคนและเด็กชายหกคน เขาเดินทางไปที่ประเทศคูเวตในช่วงคริสต์ทศวรรษ 1970 และทำงานเป็นจำนวนมาก ณ ที่นั่น สองในนั้นเป็นคนเลี้ยงวัวและอูฐ เขามีปืนไรเฟิลเพื่อป้องกันตนเอง และล่ากระต่ายรวมทั้งหมาป่า จากปืนนี้เอง ที่ทำให้เขาได้รับความรู้ในการล่าสัตว์ (การยิง)

## อาชีพทหาร

หลายเดือนก่อนสงครามยมคิปปูร์ในช่วงคริสต์ทศวรรษ 1970 เขาได้รับการเสนอชื่อให้เดินทางไปยังประเทศเบลารุสเพื่อฝึกในหลักสูตร โดยเขาได้อันดับสองในหลักสูตร สงครามแรกที่เขาเข้าร่วมคือสงครามยมคิปปูร์ในปี ค.ศ. 1973 ซึ่งเขาได้รับการส่งไปประจำการ ณ ที่ราบสูงโกลันในกองพันภูเขาที่ 5 ส่วนสงครามที่สองคือสงครามอิรัก–เคิร์ดครั้งที่สองในปี ค.ศ. 1974 ตั้งแต่ช่วงการจลาจลจนถึง ค.ศ. 2014 เขาเข้าร่วมในสงครามตั้งแต่วันที่ 18 มิถุนายน ที่เขาเข้าร่วมกองพลซาดร์ ซึ่งเขาเข้าร่วมในการปลดปล่อยหลายจังหวัดในอิรัก แต่เขาไม่เห็นดีสำหรับเขาในกองพลนี้ ดังนั้นเขาจึงเปลี่ยนมาเป็นเข้าร่วมกองทหารติดอาวุธ 'ลิวา อะลี อัล อักบัร และนี่คือที่ซึ่งทักษะของเขาเริ่มแสดงขึ้น เขาได้รับการยืนยันการสังหารที่ 350 คน

## เสียชีวิต

ตามที่โฆษกกองกำลังระดมจากประชาชนเผย อัศศอลฮีถูกฆ่าตายขณะที่เขาเดินหน้าบุกฮะวีญา ในอิรัก งานศพของเขาจัดขึ้นในวันที่ 30 กันยายน ค.ศ. 2017

## อ้างอิง
# ไข

รังผึ้ง ทำโดยการกดขี้ผึ้งระหว่างลูกกลิ้งโลหะที่มีลวดลาย
**ไข** (อังกฤษ: *wax*) เป็นสารประกอบอินทรีย์ประเภทหนึ่งที่มีคุณสมบัติชอบลิพิด และเป็นของแข็งที่ยืดหยุ่นได้ เมื่อใกล้อุณหภูมิแวดล้อม ได้แก่ แอลเคนและลิพิดที่มี จุดหลอมเหลว สูงกว่าประมาณ 40 องศาเซลเซียส (104 °F) หลอมละลายจนได้ของเหลวที่มีความหนืดต่ำ ไขไม่ละลายในน้ำแต่ละลายได้ในตัวทำละลายอินทรีย์ที่ไม่มีขั้ว เช่น เฮกเซน เบนซีน และคลอโรฟอร์ม ไขในธรรมชาติประเภทต่าง ๆ เกิดขึ้นจากพืชและสัตว์และพบในปิโตรเลียม
# ปืนกลเอ็ม1941 จอห์นสัน

|  Johnson M1941 LMG  |
| --- |
|  |
| ชนิด | ปืนกลเบา |
| ชาติกำเนิด | สหรัฐอเมริกา |
| บทบาท |
| ประจำการ | 1940–1961 |
| ผู้ใช้งาน | See Users |
| ผ่านศึก | * สงครามโลกครั้งที่สอง
* สงครามเกาหลี
* การก่อการกำเริบฮุกบาลาฮับ
* การปฏิวัติคิวบา
 |
| ประวัติการผลิต |
| ช่วงการออกแบบ | 1940 |
| ราคาต่อหน่วย | USD $265 (1941; เทียบเท่ากับ $4,514 ในปีค.ศ. 2018) |
| ช่วงการผลิต | 1940–1945 |
| จำนวนที่ผลิต | 9,500 |
| รุ่นย่อย | M1941 M1944 |
| ข้อมูลจำเพาะ |
| มวล | 13 lb (5.9 kg) |
| ความยาว | 42 in (1,100 mm) |
| ความยาวลำกล้อง | 22 in (560 mm) |
|

---

 |
| กระสุน | .30-06 Springfield |
| การทำงาน | Short recoil |
| อัตราการยิง | 300–900 round/min variable |
| ความเร็วปากกระบอก | 2,800 ft/s (853.6 m/s) |
| ระบบป้อนกระสุน | 20-round, single stack-column detachable box magazine |

**เอ็ม1941 ปืนกลเบาจอหน์สัน,** ยังเป็นที่รู้จักกันคือ จอหน์สัน หรือ ปืนจอหน์นี่ เป็นปืนกลเบาแบบแรงสะท้อนถอยหลังสัญชาติอเมริกันที่ถูกออกแบบในปลายปี ค.ศ. 1930 โดยเมลวิน จอหน์สัน มันได้ถูกใช้ในหลักการทำงานเดียวกันและชิ้นส่วนหลายชิ้นจากเอ็ม1941 ปืนไรเฟิลจอหน์สัน และเอ็ม1947 ปืนเล็กสั้นออโต้จอหน์สัน

## ผู้ใช้

* แคนาดา
* สหราชอาณาจักร
* ฟิลิปปินส์
* สหรัฐ

### ผู้ใช้ที่ไม่ใช่รัฐ

* ขบวนการ 26 กรกฎาคม

## อ้างอิง
# ป้อมสนาม

กำแพงเมืองจีน ที่มีหอสังเกตการณ์ประเป็นระยะ ๆ เป็น “ระบบป้อมปราการ” ชนิดหนึ่ง
**ป้อมสนาม** (อังกฤษ: *Fortification* (ออกเสียง)) คือสิ่งก่อสร้างทางยุทธศาสตร์หรือตึกที่ออกแบบเพื่อการป้องกันตนเองในยามสงครามหรือใช้เป็นที่มั่น การสร้างระบบป้อมปราการเป็นการก่อสร้างที่เริ่มทำกันมาเป็นเวลาหลายพันปีในรูปแบบที่เริ่มตั้งแต่เพียงโครงสร้างง่าย ๆ มาจนเป็นระบบที่สลับซับซ้อน เช่นในการสร้างป้อมดาวในยุคกลาง

ในภาษาอังกฤษ “Fortification” แผลงมาจากภาษาละติน “Fortis” ที่แปลว่า “แข็งแรง” และคำว่า “Facere” ที่แปลว่า “สร้าง”

## ระเบียงภาพ

* ป้อมนาคาลในโอมาน
* ป้อมเดอราวาร์
ปากีสถาน
* Mehrangarh Fort
Jodhpur
รัฐราชสถาน, อินเดีย
* ป้อมแดง
นิวเดลี, อินเดีย
* Gríanán of Aileach
ป้อมวงโบราณ
ดอนเนอกาล, ไอร์แลนด์
* หอมาร์เทลโล
ป้อมเฟรเดอริค
คิงสตัน, ออนแทรีโอ
ราชวิทยาลัยการทหารแห่งแคนาดา
* หุ่นจำลองของป้อมอีสต์บอร์นรีเดาบ์ท
สหราชอาณาจักร
* ป้อมทะเลซูโอเมนลินนา
เฮลซิงกิ, ฟินแลนด์
* ระบบการป้องกันฝั่งทะเลที่มีปืนบนแท่นที่หมุนได้รอบตัว
* ระบบการป้องกันฝั่งทะเลที่มีปืนที่ตั้งประจำที่ที่ไม่สามารถหมุนได้

## อ้างอิง

 บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). *สารานุกรมบริแทนนิกา* (ภาษาอังกฤษ) (11th ed.). สำนักพิมพ์มหาวิทยาลัยเคมบริดจ์. `{{cite encyclopedia}}`: `|title=` ไม่มีหรือว่างเปล่า (help)

## ดูเพิ่ม

* ป้อมดาว

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ ระบบป้อมปราการ

* Fort 4a in Poznan - Poland
* 1911 Encyclopedia Britannica on Fortifications and siegecraft
* Fort Mifflin: Active American Revolution to Korean War, Philadelphia, Pennsylvania, USA
* Information on Australian World War 2 Fortifications
* A Military History of Malta (Fortifications)
* Fortress Cologne
* Bunker Pictures: Pictures, locations, information about bunkers from WW2 and The Atlantikwall
* Royal Engineers Museum เก็บถาวร 2006-08-29 ที่ เวย์แบ็กแมชชีน Coastal Defence
* Aerial photography: Fortress - Komárom - Hungary
* Petrovaradin - Greatest XVIII century fortress in Europe เก็บถาวร 2006-12-05 ที่ เวย์แบ็กแมชชีน
* Redoubt Fortress Museum เก็บถาวร 2011-06-18 ที่ เวย์แบ็กแมชชีน
* Eastbourne Redoubt เก็บถาวร 2007-03-28 ที่ เวย์แบ็กแมชชีน
* Photos of Austrian, French and English castles
* Photos and History of the Peter and Paul (St Petersburg) Fortress
* Maginot Line at War เก็บถาวร 2014-08-06 ที่ เวย์แบ็กแมชชีน
* German World War II Field Fortifications on the Eastern Front, Album of Drawings
* WW2 Fortifications in Greece
* 20th century Fortifications in Switzerland เก็บถาวร 2010-02-10 ที่ เวย์แบ็กแมชชีน
* Fortress Study Group เก็บถาวร 2010-03-29 ที่ เวย์แบ็กแมชชีน
# สะพานชัก

สะพานชักของป้อมปงตาดาบังไดรา (Ponta da Bandeira) เมืองลากุช ประเทศโปรตุเกส
**สะพานชัก** (อังกฤษ: *drawbridge*) คือสะพานประเภทหนึ่งที่สามารถเคลื่อนที่ได้ ซึ่งปกติจะใช้งานร่วมกับทางเข้าของปราสาทที่ล้อมรอบด้วยคูเมือง ในภาษาอังกฤษของบางท้องถิ่นซึ่งรวมถึงภาษาอังกฤษอเมริกัน คำว่า *drawbridge* จะหมายถึงสะพานทุกรูปแบบที่เคลื่อนที่ได้ เช่น สะพานหก (bascule) สะพานยกแนวตั้ง (vertical-lift) สะพานหมุน (swing) เป็นต้น แต่ในหน้านี้จะกล่าวถึงสะพานดังกล่าวตามความหมายดั้งเดิม

## สะพานชักปราสาท

ปราสาทหรือป้อมในสมัยกลาง (คริสต์ศตวรรษที่ 5–15) ปกติแล้วจะมีร่องน้ำหรือคูเมืองล้อมรอบโดยใช้สะพานไม้ทอดข้าม ในปราสาทยุคเริ่มแรก สะพานเหล่านั้นอาจถูกออกแบบให้ถูกทำลายหรือเคลื่อนย้ายได้หากศัตรูเข้าโจมตี แต่สะพานชักก็กลายเป็นสิ่งที่ใช้ทั่วไปในเวลานั้น การสร้างปราสาทตามแบบฉบับจะมีสะพานชักที่ด้านนอกของเรือนเฝ้าประตู ประกอบด้วยพื้นสะพานไม้ซึ่งมีปลายด้านหนึ่งเป็นบานพับหรือมีแกนหมุนตรงธรณีประตู เมื่อชักสะพานขึ้น พื้นสะพานก็จะปิดช่องประตูได้ราบสนิทและกลายเป็นเครื่องกีดขวางทางเข้าเพิ่มเติม นอกจากนี้ สะพานชักยังมีประตูชักหรือซุ้มประตูเหล็กคอยเสริมความแข็งแรงอีกชั้นหนึ่ง และการเข้าถึงตัวสะพานอาจถูกสกัดกั้นจากอาวุธต่าง ๆ ที่ยิงออกไปทางช่องซัดอาวุธหรือช่องธนูในหอคอยด้านข้าง

## สมุดภาพ

* สะพานชักของปราสาทในฝรั่งเศส
* สะพานชักในเยอรมนี
* สะพานชักในยุคกลาง
# ป้อมริบาต

ริบาตที่โมนาสเตียร์ในตูนิเซีย
**ป้อมริบาต** (อังกฤษ: *Ribat*, อาหรับ: رباط ออกเสียง) มาจากภาษาอาหรับว่า “رباط” ที่แปลว่า “ที่พัก” หมายถึงป้อมขนาดเล็กที่สร้างตามพรมแดนในช่วงปีแรกของการพิชิตแอฟริกาเหนือโดยอุมัยยะห์เพื่อเป็นที่พักของทหารอาสาสมัครที่เรียกว่า “murabitun” ป้อมเหล่านี้ต่อมากลายเป็นสถานที่สำหรับพิทักษ์เส้นทางการค้า และ ศูนย์กลางของประชาคมมุสลิมที่อยู่ห่างไกล

ต่อมาป้อมริบาตก็กลายมาเป็นที่พักสำหรับนักเดินทางบนเส้นทางการค้า (สถานีคาราวาน) ที่พักหลบภัยสำหรับนักรหัสยิก (mystic) ในข้อหลังนี้อาจจะเป็นบ่อเกิดของลัทธิซูฟีย์ และโรงเรียนสอนศาสนาของซูฟีย์ที่แพร่ขยายไปทั่วทางตอนเหนือของแอฟริกาไปยังซาฮารา และ แอฟริกาตะวันตก

## อ้างอิง

* Cache of The Ribat by Hajj Ahmad Thomson, 23 06 2007.
* "The Ribats in Morocco and their influence in the spread of knowledge and tasawwuf" เก็บถาวร 2008-07-24 ที่ เวย์แบ็กแมชชีน from: *al-Imra'a al-Maghribiyya wa't-Tasawwuf* (The Moroccan Woman and Tasawwuf in the Eleventh Century) by Mustafa 'Abdu's-Salam al-Mahmah)
* Ribat of Soussa, Muslim invention of rib vaulting? on muslimheritage.com, dated 23 February 2003.
* Majid Khadduri. War And Peace in the Law of Islam. Johns Hopkins Press, (1955) ISBN 1584776951. p.81.
* Hassan S. Khalilieh. The Ribat System and Its Role in Coastal Navigation. Journal of the Economic and Social History of the Orient, Vol. 42, No. 2 (1999), pp. 212-225 (Focusing on a coastal ribat system on the eastern Mediterranean and Indian Ocean which provided refuge for traders from pirates and hostile fleets).

## ดูเพิ่ม

* ระบบป้อมปราการ